І нездарма! Высветлілася, што мараходы з Пераста былі марскімі рабаўнікамі, піратамі. “Пашчыпаўшы” купецкія судны, яны хаваліся ў сваёй бухце, працягнуўшы праз яе вузкі ўваход моцны ланцуг! Слава пра іх “подзвігі” кацілася па свеце і дайшла да Расіі. Цар Пётр скіраваў частку маладых у Амстэрдам — вучыцца будаваць караблі, а другую частку — у Пераст, да старога пірата Марка Марцінавіча: каб вучыліся ваяваць на тых караблях, засвойвалі ўменні абардажу. Вывучыліся і тыя, і гэтыя — чым і тлумачацца слынныя перамогі малатанажнага пятроўскага флота ў марскіх баталіях са скандынавамі.